钦定古今图书集成/明伦汇编/氏族典/第243卷 > 张俞
## 钦定古今图书集成/明伦汇编/氏族典/第243卷 > 张俞

按《尚友录》：俞字少愚，一字叔才，明县人。为道士，自称
白云片鹤。仁宗朝，西戎犯边，上书陈攻取十策，授校
书郎，归隐青城山之白云溪。潞公与吕夷简尝荐之，
皆不起。凡六辞召命，有诗云：“欲作外臣谁是友，白云
孤鹤在岩扉。”忽一夜梦太真，赐以百合香。绍圣初，游
汴，见赵鼎，大呼曰：“中兴名相！”人惊异之。他日又遇鼎，
曰：“吉阳相逢。”后鼎绍兴五年为相，晚贬吉阳，忽与俞
相遇，俞曰：“忆畴昔之言乎？公将归矣。”未几，鼎果卒。